b'\n_START_ARTICLE_\nMeddle\n_START_SECTION_\nO albumu\n_START_PARAGRAPH_\nSkupina se je odlo\xc4\x8dila izvajati serijo novih eksperimentov, ki so kasneje navdihnili najbolj prepoznavno pesem na albumu, \'Echoes\'. Njihovi kasnej\xc5\xa1i albumi imajo centralno temo prek besedil, ki jih je v celoti napisal Roger Waters, Meddle pa je bil skupinsko delo s pevskimi vlo\xc5\xbeki vseh \xc4\x8dlanov. Po teh zgodnej\xc5\xa1ih eksperimentih, ki so jih imenovali \'Nothings\', je skupina ustvarila posnetke z naslovom \'Son of Nothings\', tem pa je sledil naslov \'Return of the Son of Nothings\', ki je bil tudi naslov albuma v delu._NEWLINE_Album je bil posnet preko dalj\xc5\xa1ega \xc4\x8dasovnega obdobja, saj je skupina veliko koncertirala. Snemati so ga za\xc4\x8deli v prvi polovici aprila 1971, prekinjeno pa je bilo zaradi nastopov po Evropi, na Vzhodu, v Avstraliji in v ZDA. V ZDA je bil izdan 31. oktobra, v VB pa 13. novembra 1971.Na angle\xc5\xa1ki lestvici je dosegel tretje mesto, v ZDA pa 55. - kljub uspe\xc5\xa1nim in \xc5\xa1irokim turnejam. Ve\xc4\x8djo pozornost onkraj Atlantika so pridobili \xc5\xa1ele s plo\xc5\xa1\xc4\x8do za film La Vallee, s katero so se uvrstili med najbolj\xc5\xa1ih 50 na ameri\xc5\xa1ki lestvici, pesem \xc2\xbbFree Four\xc2\xab\xc2\xa0pa se je intenzivno vrtela na radijskih postajah (verjetno zaradi za Pink Floyd neobi\xc4\x8dajnega hitrega tempa).  _NEWLINE_Obravnavan je kot tranzicijski album med dvema razli\xc4\x8dnima slogoma skupine. Urednik strani AllMusic, Stephen Thomas Erlewine je Meddle ozna\xc4\x8dil za njihov najbolj\xc5\xa1i album v njihovi programati\xc4\x8dni fazi - Pink Floyd v tem obdobju razvijejo za njih obi\xc4\x8dajen eteri\xc4\x8dni zvok, ki atmosferi navkljub jasno zrcali vplive rock in blues predhodnikov (1968\xe2\x80\x931973). _NEWLINE_Meddle je leta 1973 postal certificirano zlat in dvojno platinast leta 1994, ko je skupina zaradi ve\xc4\x8djih uspehov pritegnila ve\xc4\x8d pozornosti v ZDA.\n_START_SECTION_\nKompozicija\n_START_PARAGRAPH_\n\xc4\x8ceprav pesmi izra\xc5\xbeajo razli\xc4\x8dna razpolo\xc5\xbeenja, Meddle \xc5\xa1e vedno velja za bolj povezan album kot album pred njim, Atom heart Mother. Instrumentalni pesmi \xe2\x80\x98One of These Days\xe2\x80\x99 , v kateri je le fraza \'One of these days I\'m going to cut you into little pieces\', ki jo je posnel bobnar Nick Mason, sledi \xe2\x80\x98A pillow of winds\xe2\x80\x99, ki je poznana kot ena ti\xc5\xa1jih akusti\xc4\x8dnih ljubezenskih pesmi v diskografiji skupine Pink Floyd. Ti dve pesmi se ena z drugo povezujeta z glasbenimi efekti (veter) in tehniko, ki je bila kasneje uporabljena tudi na albumu \xe2\x80\x98Wish You Were Here\xe2\x80\x99. Pesem \'Fearless\' vsebuje tudi posnetke zbora \'The Kop choir\', ki poje besedilo svoje nogometne himne: "You\'ll Never Walk Alone", s katero se skladba tudi kon\xc4\x8da.  \'San tropez\' je pop skladba s pridihom jazza, ki jo je napisal Waters v vedrem slogu. Navdih za pesem je bilo potovanje skupine na jug Francije leta 1970. Naslednji pesmi z naslovom \'Seamus\' je skupina dodala posnetek zavijanja psa, ki ga je imel v varstvu Gilmour, ob glasbi._NEWLINE_Zadnja skladba na albumu je \xe2\x80\x98Echoes\xe2\x80\x99 in traja 23 minut. Prvi\xc4\x8d so jo izvajali 22. aprila v Norwichu pod naslovom \xe2\x80\x98Return of the Son of Nothing\xe2\x80\x99. Skladba se za\xc4\x8dne z Wrightowim zvene\xc4\x8dim tonom \xe2\x80\x93 ene same note na klavirju, spu\xc5\xa1\xc4\x8dene skozi oja\xc4\x8devalec. Skoraj v celoti je bila posneta v studiu Air Studios, dokon\xc4\x8dana pa je bila julija 1971. Po naslovu pesmi je poimenovan tudi kompilacijski album \xe2\x80\x98Echoes: The Best of Pink Floyd\xe2\x80\x98, na katerem je tudi mo\xc4\x8dno editirana verzija originalne skladbe, ki je zaradi ve\xc4\x8d monta\xc5\xbe skraj\xc5\xa1ana za pribli\xc5\xbeno sedem minut. Nekaj posnetega gradiva nastalega med ustvarjanjem albuma Meddle ni bilo uporabljenega, a je iz njega kasneje tudi nastala pesem \xe2\x80\x98Brain Damage\xe2\x80\x98 na albumu The Dark Side of the Moon. "Echoes" mogo\xc4\x8de \xc5\xa1e najbolje predstavlja spremembo sloga skupine iz psihedeli\xc4\x8dne v progresivni rock in je popolno sinhrona s tretjim in \xc4\x8detrtim delom Kubrickovega filma 2001: Odiseja v vesolju.\n_START_SECTION_\nIzgled\n_START_PARAGRAPH_\nSprva je Storm Thorgerson za naslovno sliko predlagal pribli\xc5\xbeano sliko zadka pavijana. Skupina ga je zavrnila in  mu sporo\xc4\x8dila, da bi raje imeli podobo u\xc5\xa1esa pod vodo. Naslovno sliko albuma je fotografiral Bob Dowling. Slika predstavlja uho, ki je pod vodo in zbira zvo\xc4\x8dne valove. Thorgerson je kasneje izrazil svoje nezadovoljstvo z naslovnico s trditvijo, da mu je od vseh albumov Pink Floyd ovitek albuma Meddle najmanj pri srcu, ter da je Meddle veliko bolj\xc5\xa1i kot njegova naslovnica. Na notranji strani zlo\xc5\xbeenke je skupinska fotografija skupine.'